14. kesäkuuta
Tapahtumia

1158 – Ensimmäinen kirjallinen maininta Münchenin kaupungista.
1381 – Englannin kuningas Rikhard II tapasi talonpoikien kapinan johtajat.
1645 – Englannin sisällissota: Nasebyn taistelu.
1775 – Yhdysvaltain armeija perustettiin.
1777 – Toinen mannermaakongressi hyväksyi tähtilipun Yhdysvaltain lipuksi.
1789 – HMS Bountyn kapinalliset saapuivat Timorille.
1800 – Napoleonin 22 000 miehen armeija löi Itävallan 31 000 sotilaan vahvuisen armeijan Marengon taistelussa.
1807 – Napoleonin johtama Ranskan armeija löi venäläiset Friedlandin taistelussa.
1822 – Charles Babbage esitteli differenssikoneen.
1834 – Isaac Fischer patentoi hiekkapaperin.
1841 – Kanadan parlamentti kokoontui ensimmäisen kerran Kingstonissa, Ontariossa.
1846 – Kalifornian tasavalta perustettiin.
1872 – Ammattiyhdistykset laillistettiin Kanadassa.
1881 – John McTammany patentoi automaattipianon.
1882 – Oulunsalon ja Lumijoen kirkot paloivat saman ukkosmyrskyn salamoista.
1900 – Havaijin tasavalta liitettiin Yhdysvaltoihin.
1900 – Saksan valtiopäivät hyväksyivät Keisarillisen laivaston toisen laajentamisen.
1905 – Panssarilaiva Potemkinin kapina Venäjällä alkoi.
1919 – Ilmailu: John Alcock ja Arthur Brown lähtivät Newfoundlandista ensimmäiselle välilaskuttomalle Atlantin ylilennolle.
1940 – Kaksi neuvostoliittolaista Iljušin DB-3 -pommikonetta ampui alas matkustajakone Kalevan välirauhan aikaan matkalla Helsingistä Tallinnaan. Yhdeksän ihmistä sai surmansa.
1940 – Toinen maailmansota: Saksa miehitti Pariisin.
1940 – Toinen maailmansota: natsi-Saksa avasi Auschwitz-Birkenaun keskitysleirin miehittämässään Puolassa.
1941 – Toinen maailmansota: väestön joukkosiirrot alkoivat Neuvostoliiton miehittämissä Virossa, Latviassa ja Liettuassa.
1944 – Toinen maailmansota: Neuvostoliitto onnistui jatkosodassa Viipurin-Petroskoin operaatiossa murtamaan Suomen asevoimien Vammelsuun-Taipaleen linjan Kuuterselän taistelussa, suomalaisten vastahyökkäys epäonnistui.
1951 – Ensimmäinen kaupallinen tietokone, UNIVAC I, otettiin käyttöön Yhdysvaltain väestörekisterissä (hinta 1,6 miljoonaa dollaria).
1954 – Kylmä sota: ensimmäinen maanlaajuinen siviilipuolustusharjoitus pidettiin Yhdysvalloissa.
1956 – Yhdysvaltain lippuvalaan lisättiin sanat ”Jumalan suojeluksessa” (”under God”).
1956 – Liedossa sattui suuri, noin 50 000 kuutiometrin maanvyörymä, joka tuhosi teitä ja rakennuksia.
1963 – Avaruustutkimus: Valeri Bykovski lähti viisipäiväiselle lennolle Vostok 5 -aluksella.
1965 – Avaruustutkimus: ensimmäinen onnistunut Marsin ohilento Mariner 4 -luotaimella.
1966 – Vatikaani ilmoitti lopettavansa vuodesta 1559 pidetyn kiellettyjen kirjojen listan (indeksin).
1971 – Ensimmäinen Hard Rock Cafe avattiin Lontoossa.
1975 – Avaruustutkimus: Venera 10 laukaistiin kohti Venusta.
1982 – Britannian ja Argentiinan välinen Falklandin sota päättyi Argentiinan antauduttua.
1985 – Hizbollah kaappasi TWA:n lennon 847.
1991 – Seitsemän Karjalan Prikaatin varusmiestä hukkui Taipalsaarella BTR-miehistönkuljetusvaunun upottua vesistön ylityksessä.
1995 – Ensimmäinen Tšetšenian sota: Šamil Basajevin johtamat tšetšeenit ottivat panttivankeja sairaalalla Budjonnovskissa.
1997 – Timo Soinista tuli Perussuomalaisten puheenjohtaja.
2002 – Asteroidi 2002 MN ohitti maapallon vain 120 000 km:n päästä.
2005 – Jamaikan Asafa Powell juoksi 100 metrillä maailmanennätyksen 9,77.
2017 – Suomen kansallisperhoseksi valittiin paatsamasinisiipi.
2017 – 72 ihmistä kuoli Lontoossa Grenfell Towerin tulipalossa.